খাশোগিকে নিয়ে বই লিখলেন তার তুর্কি বাগদত্তা
তুরস্কের মার্কিন কনস্যুলেটে নৃশংসভাবে খুন হওয়া সৌদি সাংবাদিক জামাল খাশোগিকে নিয়ে বই লিখেছেন তার তুর্কি বাগদত্তা খাদিজা সেনগিজ। ‘জামাল খাশোগি’ তার জীবন, সংগ্রাম ও গোপন রহস্য নামে বইটি লেখা হয়েছে। বাগদত্ত হারানো আলোচিত এই নারী বইটি পড়তে বিশ্ববাসীকে অনুরোধ জানিয়েছেন।







বইটিতে খাশোগির হত্যাসংশ্লিষ্ট বিভিন্ন তথ্যের পাশাপাশি নিজেদের মধুময় অতীতের স্মৃতিচারণও করেছেন বাগদত্তা খাদিজা।  




খাদিজা সেনগিজ তার ব্যক্তিগত টুইটার অ্যাকাউন্টে ‘জামাল খাশোগি’ বইয়ের মোড়ক উন্মোচন করেছেন এবং তাকে যারা পছন্দ করেন,তাদের বইটি কিনে পড়ার জন্য অনুরোধ জানিয়েছেন।
টুইটে তিনি লিখেন, তুর্কিজ ভাষায় প্রকাশিত বইটির ইংরেজি অনুবাদ দ্রুতই বাজারে নিয়ে আসা হবে।
প্রসঙ্গত,তুর্কি রমণী খাদিজা সেনগিজকে বিয়ে করার জন্য জামাল খাশোগির প্রয়োজনীয় কাগজপত্র সংশোধন করতে গত বছরের ২ অক্টোবর ইস্তানবুলের সৌদি কনস্যুলেটে প্রবেশ করেন। এ সময় কনস্যুলেটের বাইরে অপেক্ষা করতে থাকেন খাদিজা। কিন্তু প্রবেশ করার পরে সেখান থেকে জামাল খাশোগি আর বের হননি। পরে জানা যায় কনস্যুলেটের ভেতরে খাশোগিকে হত্যা করা হয়েছে। 
খাশোগি হত্যার বিষয়টি প্রথমে এড়িয়ে গেলেও পরে স্বীকার করে সৌদি কর্তৃপক্ষ। তুরস্কের প্রেসিডেন্ট রিসেপ তাইয়্যিপ এরদোগান শুরু থেকেই এ হত্যাকাণ্ডে সৌদি সরকারকে দোষারোপ করে আসছে। 
সূত্র: সিএনএন ও আল জাজিরা

তুরস্কের মার্কিন কনস্যুলেটে নৃশংসভাবে খুন হওয়া সৌদি সাংবাদিক জামাল খাশোগিকে নিয়ে বই লিখেছেন তার তুর্কি বাগদত্তা খাদিজা সেনগিজ। ‘জামাল খাশোগি’ তার জীবন, সংগ্রাম ও গোপন রহস্য নামে বইটি লেখা হয়েছে। বাগদত্তহারানো আলোচিত এই নারী বইটি পড়তে বিশ্ববাসীকে অনুরোধ জানিয়েছেন।